CELEX: 32011R0112
Language: mt
Date: 2011-02-07 00:00:00
Title: Regolament tal-Kummissjoni (UE) Nru 112/2011 tas- 7 ta’ Frar 2011 dwar il-klassifikazzjoni ta' ċerti prodotti fin-Nomenklatura Magħquda

9.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/35
            
         REGOLAMENT TAL-KUMMISSJONI (UE) Nru 112/2011
   tas-7 ta’ Frar 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Hu f'loku li jkun ipprovdut li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri stipulati f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Frar 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Modulu b’qisien ta’ madwar 8,5 × 30 × 23 ċm, iddiżenjat għall-monitoraġġ ta’ gassijiet respiratorji u tal-loppju li jingħataw lil pazjent taħt kura medika (imsejjaħ “Modulu għall-Analiżi tal-Gassijiet”).
                  Il-modulu jaħdem biss flimkien ma’ sistema għall-monitoraġġ tal-pazjent u huwa kkontrollat minnha.
                  Il-modulu janalizza l-gass respiratorju li jingħata lill-pazjent permezz ta' spektroskopju, biex jiddentifika l-ammont ta' per-eżempju, id-dijossidu tal-karbonju, l-ossidu nitruż, il-halotane jew l-Isoflurane, preżenti fih.
                  Is-sistema għall-monitoraġġ tal-pazjent tipproċessa d-dejta mill-modulu u tivverifikaha kontra parametri fissi. Ir-riżultati jidhru fuq il-moniter. Meta dawn il-parametri ma jintlaħħqux, jibda’ jdoqq allarm.
               
               
                  9018 19 10 
               
               
                  Il-klassifikazzjoni hija determinata mir-Regoli Ġenerali 1 sa 6 għall-interpretazzjoni tan-Nomenklatura Magħquda bin-Nota 2(b) tal-Kapitolu 90 kif ukoll bil-kliem tal-kodiċijiet tan-NM 9018 , 9018 19  u 9018 19 10 .
                  Il-modulu ma jitqiesx bħala strument jew apparat komplut għall-analiżi fiżika jew tal-kimika li jaqa' taħt l-intestatura 9027 , u l-funzjonamenti ta’ kontroll li għandu flimkien mal-wirja tar-riżultati jsiru mis-sistema għall-monitoraġġ tal-pazjent. Għaldaqstant, il-klassifikazzjoni taħt l-intestatura 9027  hija eskluża.
                  Il-modulu mhux rikonoxxut bħala apparat ta' raġġ ultravjola jew infraaħmar tal-kodiċi tan-NM 9018 20 00 . Għaldaqstant, il-klassifikazzjoni taħt l-intestatura 9018 20 00  hija eskluża Peress li l-modulu ma jintużax biex jagħti l-loppju, ma jistax jitqies bħala apparat jew strument li jagħti l-loppju taħt il-kodiċi NM 9018 90 60 . Għaldaqstant, il-klassifikazzjoni taħt l-intestatura 9018 90 60  hija eskluża
                  Hekk kif il-modulu huwa adattat sabiex jintuża biss ma' apparat elektrodijagnostiku għal monitoraġġ simultanju ta' żewġ parametri jew aktar, għalhekk, permezz tal-applikazzjoni tan-Nota 2(b) tal-Kapitolu 90, għandu jiġi kklassifikat taħt il-kodiċi tan-NM 9018 19 10 .